ફેસબુકે પોતાની આ પહેલ હેઠળ ટેલિકોમ કંપની એરટેલને ભાગીદાર બનાવી છે. કંપની આગામી થોડા મહિનાઓમાં ર૦,૦૦૦થી વધુ વાઇ ફાઇ હોટસ્પોટ લગાવશે. ફેસબુકના પ્રમુખ (એશિયા પ્રશાંત) કનેક્ટિવિટી સોલ્યુશન મુનીષ શેઠે જણાવ્યું કે ભારતમાં લગભગ ૧.૩ અબજની વસતી છે, પરંતુ માત્ર ૩૯ કરોડ લોકો જ ઇન્ટરનેટ સાથે જોડાયેલા છે. એકસપ્રેસ વાઇ ફાઇ દ્વારા ફેસબુક સમાજના એ લોકો સુધી ઇન્ટરનેટ કનેક્ટિવિટી લઇ જવા ઇચ્છે છે જે અત્યાર સુધી તેનાથી વંચિત છે.